पुलिस के मुताबिक, भीड़ ने शुक्रवार रात नूंह (हरियाणा) निवासी अकबर खान को पीट-पीटकर मार डाला था। घटना के वक्त वह दो गाय लेकर रामगढ़ के ललावंडी गांव से गुजर रहा था। इसी दौरान लोगों ने गो तस्कर समझकर अकबर और उसके साथी असलम को पीटना शुरू कर दिया। असलम किसी तरह जान बचाकर भागने में कामयाब रहा। पुलिस अकबर को भीड़ के चंगुल से छुड़ाकर अस्पताल ले जा रही थी, रास्ते में ही उसने दम तोड़ दिया। इस मामले में पुलिस ने दो आरोपियों को गिरफ्तार किया है।